ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা খরিফ মরশুমের জন্য  ফসফেটিক ও পটাশিক  সারের জন্য পুষ্টি ভিত্তিক ভর্তুকির  হার অনুমোদন করেছে
২০২২ সালের খরিফ মরশুমের জন্য এনবিএস বাবদ কেন্দ্রীয় মন্ত্রিসভা ৬০,৯৩৯ কোটি ২৯ লক্ষ টাকার ভর্তুকি অনুমোদন করেছে
আগের বছরের তুলনায় ব্যাগ পিছু ভর্তুকির হার বৃদ্ধি পেয়েছে ৫০ শতাংশ
নয়াদিল্লী, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে খরিফ মরশুমের জন্য  ফসফেটিক ও পটাশিক  সারের জন্য পুষ্টি ভিত্তিক ভর্তুকির  হার অনুমোদন করেছে।
আর্থিক প্রভাব :
২০২২ সালের খরিফ মরশুমের জন্য এনবিএস বাবদ কেন্দ্রীয় মন্ত্রিসভা ৬০,৯৩৯ কোটি ২৯ লক্ষ টাকার ভর্তুকি অনুমোদন করেছে। এই ভর্তুকির মধ্যে রয়েছে পণ্য পরিবহণের ভর্তুকি, দেশীয় সারের ক্ষেত্রে অতিরিক্ত সহায়তা এবং ডাই-অ্যামোনিয়াম ফসফেট  আমদানিবাবদ খরচ।
সুবিধা :
ডিএপি এবং তার কাঁচামালের আন্তর্জাতিক বাজারে মূল্য বৃদ্ধির ফলে সারের দাম বেড়ে গেছে। কেন্দ্রীয় মন্ত্রিসভা তাই সিদ্ধান্ত নিয়েছে বর্তমানে সারের ব্যাগ পিছু ১৬৫০ টাকার পরিবর্তে ২ হাজার ৫০১ টাকা ভর্তুকি দেওয়া হবে। অর্থাৎ গত বছরের তুলনায় ভর্তুকির হার বৃদ্ধি পেয়েছে ৫০ শতাংশ। আন্তর্জাতিক বাজারে ডিএপি এবং তার কাঁচামালের দাম প্রায় ৮০ শতাংশ বৃদ্ধি পেয়েছে। সরকারের এই সিদ্ধান্তের ফলে কৃষকরা প্রজ্ঞাপিত পি অ্যান্ড কে সার ভর্তুকি মূল্যে পাবেন। তারা কম মূল্যে এই সার কেনার সুযোগ পাওয়ার ফলে কৃষি ক্ষেত্রে সুবিধা হবে।
ভর্তুকি প্রদানের কৌশল এবং লক্ষ্য :
২০২২এর খরিফ মরশুমে এনবিএস-এর হারে পি অ্যান্ড কে সার দেওয়ার ফলে কৃষকরা সহজেই স্বল্প মূল্য সার কিনতে পারবেন।
প্রেক্ষাপট :
সরকার সার প্রস্তুতকারক এবং আমদানি কারকদের ভর্তুকি মূল্য দেওয়ার ফলে ইউরিয়া সহ ২৫ রকমের পি অ্যান্ড কে সার কৃষকরা স্বল্প মূল্যে পেয়ে থাকেন। সারের আন্তর্জাতিক বাজারে মূল্য বৃদ্ধির ফলে কৃষকের যাতে কোনো সমস্যা না হয় তার জন্যই সরকারের এই পদক্ষেপ।
CG/CB/NS
(
অসামরিকবিমানপরিবহণমন্ত্রক
অসামরিক বিমান চলাচল ক্ষেত্রে দক্ষতা বিকাশের উদ্যোগ
নয়াদিল্লী, ১১ আগস্ট, ২০২১
বিমান পরিবহণের সঙ্গে যুক্ত এয়ারোস্পেস অ্যান্ড অ্যাভিয়েশন সেক্টর স্কিল কাউন্সিল  দক্ষতা বিকাশের জন্য বেশ কিছু গুরুত্বপূর্ণ উদ্যোগ নিয়েছে।
১. ভারতীয় বিমান বন্দর কর্তৃপক্ষের কর্পোরেট সামাজিক দায়বদ্ধতার আওতায় চন্ডীগড়ে বিমান পরিবহণ ক্ষেত্রে বিভিন্ন কাজের দক্ষতার জন্য মাল্টি স্কিল ডেভেলপমেন্ট সেন্টার তৈরি করা হয়েছে।
২. ভারতীয় বিমান বন্দর কর্তৃপক্ষের সামাজিক দায়বদ্ধতার আওতায় লার্ননেট স্কিল সংস্থার সঙ্গে যৌথভাবে অ্যাভিয়েশন স্কিল ডেভেলপমেন্ট সেন্টার মুম্বাইতে দক্ষতা প্রশিক্ষণের ব্যবস্থা করছে।
৩. ২০১৭ সাল থেকে এয়ারো ইন্ডিয়ার প্রতিটি প্রদর্শনী এবং ২০১৯ সালে লক্ষ্ণৌ ডেফ এক্সপোতে অংশ নিয়ে অসামরিক বিমান পরিবহণের বিভিন্ন ক্ষেত্রে দক্ষতা অর্জনের বিষয়ে প্রচার করা হচ্ছে।
৪. বেঙ্গালুরুর সিএসআইআর-এনএএল’এ এয়ারোস্পেস ম্যানুফ্যাকচারিং অ্যাসেম্বলি অ্যান্ড ডিজাইন কেন্দ্রটিকে উৎকর্ষ কেন্দ্র হিসেবে ২০১৯এর জুন মাসে গড়ে তোলা হয়েছে।
৫. জাতীয় দক্ষতা বিকাশ নিগম এবং ব্যাঙ্গালোর আন্তর্জাতিক বিমান বন্দর লিমিটেড শিক্ষানবীশ কর্মসূচির জন্য একটি মতবিনিময় অনুষ্ঠানের আয়োজন করেছে।
৬. এআই-এসএটিএস, হিন্দুস্থান অ্যারোনেটিক্স লিমিটেড এবং ভারতীয় নৌবাহিনীর ৩ হাজার ৫৮৯ জন কর্মীকে এএএসএসসি মূল্যায়ণ করে শংসাপত্র দিয়েছে।
এএএসএসসির অনুমোদিত ৮৪টি প্রশিক্ষণ কেন্দ্রে বিভিন্ন বিষয়ে প্রশিক্ষণ দেওয়া হচ্ছে। এনএসডিসি এবং এএএসএসসি প্রশিক্ষণের জন্য যে নীতি নির্দেশিকা প্রকাশ করেছে সেটি দেখতে চাইলে https://smart.nsdcindia.org/user_manuals.aspx -এ ক্লিক করুন।
এএএসএসসি বিমান চলাচল শিল্পে দক্ষ মানব সম্পদের ব্যবস্থা করে। এই শিল্পে ৭২ রকমের কাজের ক্ষেত্রে বিভিন্ন প্রশিক্ষণ দেওয়া হয়। মূলত বিমান সংস্থা, বিমান বন্দর, এমআরও, বিমান শিল্পের বিভিন্ন নকশা এবং যন্ত্রপাতি নির্মাণের কাজে এইসব প্রশিক্ষণ প্রাপ্তরা যুক্ত হন।
রাজ্যসভায় ডঃ বিনয় পি সহস্রবুদ্ধের এক প্রশ্নের লিখিত জবাবে এই তথ্য জানিয়েছেন অসামরিক বিমান চলাচল প্রতিমন্ত্রী ডঃ ভি কে সিং।
CG/CB /NS
(Visitor Counter : 118
সড়কপরিবহণওমহাসড়কমন্ত্রক
৭৪৪ নং জাতীয় সড়কের সঙ্গে প্রধান বন্দরগুলির সংযোগ
নয়াদিল্লি, ২৮ নভেম্বর, ২০১৯
বন্দর সংযোগ প্রকল্পের অধীনে কোল্লাম বন্দর থেকে ৭৪৪ নম্বর জাতীয় সড়ক পর্যন্ত ৩ কিলোমিটার রাস্তাটি চওড়া করার প্রকল্প নেওয়া হয়েছে। ‘ভারতমালা’ পরিযোজনার প্রথম পর্যায়ের অধীনে মাদুরাইয়ের কাছে কোল্লাম থেকে থিরুমঙ্গলম পর্যন্ত ৭৪৪ নম্বর জাতীয় সড়ক সংযোগকারী রাস্তার রিপোর্ট প্রস্তুত করা হচ্ছে। মাদুরাই থেকে থুথুকুড়ি পর্যন্ত ৩৮ নম্বর জাতীয় সড়কের যে অংশটি সেটিকে ইতিমধ্যেই বিল্ড-অপারেট-ট্রান্সফার পদ্ধতিতে চারলেনের করা হয়েছে। এটি তৈরি করার কাজ সম্পন্ন হয়েছে ২০১১-য়।
লোকসভায় আজ এক প্রশ্নের লিখিত জবাবে একথা জানান কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/AP/DM
(Visitor Counter : 35
স্বাস্থ্যওপরিবারকল্যাণমন্ত্রক
সুস্থতার সংখ্যা লাগাতার ৫ সপ্তাহ আক্রান্তের সংখ্যা তুলনায় বেশি; সুস্পষ্টভাবে করোনায় আক্রান্তের সংখ্যা নিরন্তর নিম্নমুখী; আজ এই সংখ্যা দাঁড়িয়েছে ৫.২ লক্ষে
নয়াদিল্লি, ০৬ নভেম্বর, ২০২০
দেশে গত ২৪ ঘন্টায় ৫০ হাজারেরও কম আক্রান্তের ঘটনা ঘটেছে। অন্যদিকে আরোগ্য লাভ করেছেন ৫৪ হাজারেরও বেশি। দেশে গত ৫ সপ্তাহ ধরে দৈনিক-ভিত্তিতে আক্রান্তের তুলনায় আরোগ্য লাভের সংখ্যা বেশি।
দেশে গত ২৪ ঘন্টায় ৫৪ হাজার ১৫৭ জন রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৪৭ হাজার ৬৩৮ জন। অক্টোবরের প্রথম সপ্তাহে দৈনিক ভিত্তিতে আক্রান্তের সংখ্যা যেখানে ৭৩ হাজারেরও বেশি ছিল, সেই সংখ্যা এখন কমে দৈনিক-ভিত্তিতে হয়েছে ৪৬ হাজার।
দেশে সুস্পষ্টভাবে করোনায় আক্রান্তের সংখ্যা ৫ লক্ষ ২০ হাজার ৭৭৩। মোট আক্রান্তের তুলনায় সুস্পষ্টভাবে করোনায় আক্রান্তের হার কেবল ৬.১৯ শতাংশ।
দেশে আজ পর্যন্ত সুস্থতার সংখ্যা বেড়ে হয়েছে ৭৭ লক্ষ ৬৫ হাজার ৯৬৬। এর ফলে, সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে হয়েছে ৭২ লক্ষ ৪৫ হাজার ১৯৩। জাতীয় সুস্থতার হার বেড়ে হয়েছে ৯২.৩২ শতাংশ।
সদ্য আরোগ্যলাভকারীদের ৮০ শতাংশই ১০টি রাজ্য ও কেন্দ্রশাসিত অঞ্চল থেকে। অন্যদিকে, নতুন করে করোনায় আক্রান্তদের ৭৯ শতাংশই ১০টি রাজ্য ও কেন্দ্রশাসিত অঞ্চল থেকে।
দেশে গত ২৪ ঘন্টায় করোনাজনিত কারণে ৬৭০ জনের মৃত্যু হয়েছে। এর মধ্যে প্রায় ৮৬ শতাংশের মৃত্যু হয়েছে ১০টি রাজ্য/কেন্দ্রশাসিত অঞ্চল থেকে। সর্বাধিক ২৫৬ জনের মৃত্যুর খবর মিলেছে মহারাষ্ট্র থেকে।
CG/BD/SB
(
সংস্কৃতিমন্ত্রক
হর ঘর তিরঙ্গা অভিযানের অধীন হর ঘর তিরঙ্গা ওয়েবসাইটে ৬ কোটিরও বেশি তিরঙ্গা সেলফি আপলোড করা হয়েছে
নয়াদিল্লি, ১৬ আগস্ট, ২০২২
ভারতের ৭৫তম স্বাধীনতা দিবস উদযাপন উপলক্ষে তিরঙ্গা পতাকা বাড়িতে আনা এবং তা উত্তোলনে “হর ঘর তিরঙ্গা” অভিযানের সূচনা করেছিলেন প্রধানমন্ত্রী শ্রী নরেন্দ্র মোদী। দেশের মানুষের মনে দেশাত্মবোধের বাসনাকে উদ্দীপ্ত করতে এবং জন-ভাগিদারির মনোভাব নিয়ে আজাদি কা অমৃত মহোৎসব উদযাপনের ধারনা এই উদ্যোগের পিছনে কাজ করেছে। রাজ্য, কেন্দ্রশাসিত অঞ্চল এবং বিভিন্ন মন্ত্রক সর্বতোভাবে এই অভিযানে যোগ দিয়েছে। স্বেচ্ছাসেবী সংগঠন এবং স্বনির্ভর গোষ্ঠীগুলি আজাদি কা অমৃত মহোৎসবের সফল রূপায়ণে হর ঘর তিরঙ্গার ক্ষেত্রে এক সফল ভূমিকা নিয়েছে। স্বাধীনতা সংগ্রামের সঙ্গে সংযুক্ত বিভিন্ন জায়গায় সমাজের বিভিন্ন স্তরের মানুষকে নিয়ে বিভিন্ন অনুষ্ঠান উদযাপন করা হয়েছে যাতে দেশাত্মবোধ এবং দেশের একতাকে তুলে ধরা হয়েছে। চন্ডীগড়ে সেক্টর ষোল-র ক্রিকেট স্টেডিয়ামে ৫৮৮৫ জন মানুষের সক্রিয় অংশগ্রহণের ফলে উড্ডীয়মান জাতীয় পতাকার এক জীবন্ত মানবচিত্র গড়া সম্ভব হয়েছে, যা গিনেস বিশ্ব রেকর্ডে স্থান পেয়েছে। আজাদি কা অমৃত মহোৎসব অভিযানে প্রধানমন্ত্রী হর ঘর তিরঙ্গা কর্মসূচি সফল রূপ দিতে চন্ডীগড় বিশ্ববিদ্যালয় এবং এনআইডি ফাউন্ডেশন যৌথভাবে অনুষ্ঠানের আয়োজন করে।
সারা ভারত জুড়ে জাতীয় পতাকা পৌঁছে দেওয়ায় ভারত সরকার নানাবিধ ব্যবস্থা নেয়। ২০২২এর পয়লা আগস্ট থেকে পোস্ট অফিসগুলি থেকে জাতীয় পতাকা বিক্রি শুরু হয়। রাজ্য সরকারগুলি বিভিন্ন অংশীদারি সংগঠনের সহায়তায় জাতীয় পতাকা বিক্রি এবং তা সরবরাহের উদ্যোগ নেয়। জেম পোর্টালে ভারতের জাতীয় পতাকা রেজিস্ট্রিকৃত হয়। বিভিন্ন ই-কমার্স ওয়েবসাইট এবং স্বেচ্ছাসেবী গোষ্ঠীর সঙ্গে জোট বেঁধে ভারত সরকার এই পতাকা সরবরাহের প্রক্রিয়া সুচারুভাবে যাতে সম্পন্ন হয় তার উদ্যোগ নেয়। ভারতের স্বাধীনতার গৌরবজনক ৭৫ বছর উদযাপনে ২০২১এ ১২ মার্চ প্রধানমন্ত্রী নরেন্দ্র মোদী আজাদি কা অমৃত মহোৎসব উদ্যোগের সূচনা করেন। এর পর থেকে সারা বিশ্বব্যাপি ভারতের সংস্কৃতির সুমহান ঐতিহ্যকে তুলে ধরতে সফল উদ্যোগ নেওয়া হয়। ২৮টি রাজ্য, ৮টি কেন্দ্রশাসিত অঞ্চল এবং দেড়শোরও বেশি দেশে ৬০ হাজারের বেশি অনুষ্ঠানের মধ্যে দিয়ে ও সর্ববৃহৎ যোগদানের নিরিখে আজাদি কা অমৃত মহোৎসবের উদ্যোগ হিসেবে জায়গা পেয়েছে। ২০২২এর ১৫ আগস্ট থেকে ২০২৩এর ২৩ আগস্ট পর্যন্ত ৭৫ সপ্তাহের কাউন্টডাউন শুরুর জন্য ২০২১এর ১২ মার্চ থেকে ৭৫তম স্বাধীনতা দিবস উদযাপনের সূচনা করা হয়।
PG/AB/NS
(Visitor Counter : 114
বিজ্ঞানওপ্রযুক্তিমন্ত্রক
চতুর্থ প্রজন্মের শিল্পে কৃত্রিম মেধার প্রয়োগ ও ব্যবহার নিয়ে জাতীয় স্তরের কর্মশিবির
কলকাতা, ০৭ নভেম্বর, ২০১৯
কেন্দ্রীয় বিজ্ঞান ও প্রযুক্তি মন্ত্রকের অধীন আইসিপিএস ডিভিশন দুর্গাপুরে সিএসআইআর – সিএমইআরআই প্রতিষ্ঠানে আজ থেকে আগামী শনিবার পর্যন্ত চতুর্থ প্রজন্মের শিল্প সংস্থায় কৃত্রিম মেধার প্রয়োগ ও ব্যবহার নিয়ে জাতীয় স্তরের কর্মশিবিরের আয়োজন করেছে। আজ এই কর্মশিবিরের উদ্বোধন করেন দুর্গাপুর সিএসআইআর – সিএমইআরআই – এর নির্দেশক অধ্যাপক ডঃ হরিশ হিরানী। অনুষ্ঠানে প্রধান অতিথি হিসাবে উপস্থিত ছিলেন ব্যাঙ্গালোরের ইন্ডিয়ান ইন্সটিটিউট অফ সায়েন্সের অধ্যাপক বি গুরুমূর্তি। জাতীয় স্তরের এই কর্মশিবিরে দেশের অগ্রণী ১৩টি প্রতিষ্ঠানের পাশাপাশি, আরও ৩১টি সংগঠন অংশ নিচ্ছে।
এই উপলক্ষে অধ্যাপক ডঃ হিরানী বলেন, প্রতিরক্ষা পরিকাঠামো থেকে চিকিৎসাগত সমাধানসূত্র সহ একাধিক ক্ষেত্রে কৃত্রিম মেধার ব্যবহার ক্রমশ বাড়ছে। আগামী প্রজন্মের শিল্প বিপ্লবে গুরুত্ব দেওয়া হচ্ছে তথ্য-নির্ভর বিশ্লেষণের ওপর। সেদিক থেকে দেশে এক মজবুত জ্ঞান-ভিত্তিক তথ্য ভান্ডার গড়ে তোলা অত্যন্ত অত্যন্ত জরুরি হয়ে পড়েছে। স্বাভাবিকভাবেই এই ধরনের তথ্য ভান্ডার গড়ে তোলার ক্ষেত্রে কৃত্রিম মেধার গুরুত্ব অপরিসীম।
ডঃ হিরানী আরও বলেন, বর্তমান প্রেক্ষাপটে জ্ঞান সবচেয়ে মূল্যবান সম্পদ। এই লক্ষ্যে তার প্রতিষ্ঠানটি প্রগাঢ় অভিজ্ঞতা সঞ্চয়ে ‘ডিপ লার্নিং’ – এর ওপর সর্বাধিক গুরুত্ব দিচ্ছে। অধ্যাপক বি গুরুমূর্তি বলেন, কৃত্রিম মেধা ও পরিসংখ্যান পরস্পরের ওপর নির্ভরশীল। প্রযুক্তির দ্রুত অগ্রগতির সঙ্গে সঙ্গে পুরনো জটিল সমস্যাগুলির সমাধানসূত্রও খুলে যাচ্ছে। তাই, বিশ্ব জুড়ে শিল্প ক্ষেত্রের চালচিত্রে বৈপ্লবিক পরিবর্তন নিয়ে আসতে কৃত্রিম মেধার মতো প্রযুক্তি প্রয়োগ ও ব্যবহারের বিপুল সম্ভাবনা রয়েছে।
CG/BD/SB
(Visitor Counter : 53
স্বাস্থ্যওপরিবারকল্যাণমন্ত্রক
ভারত সরকার এপর্যন্ত রাজ্য/কেন্দ্রশাসিত অঞ্চলগুলিকে বিনামূল্যে ১৬.৬৯ কোটি টিকার ডোজ সরবরাহ করেছে
নতুন দিল্লি, ০৪ মে, ২০২১
ভারত সরকার রাজ্য ও কেন্দ্রশাসিত অঞ্চলগুলির সঙ্গে সহযোগিতা বজায় রেখে কোভিড-১৯ অতিমারী মোকাবিলায় নেতৃত্ব দিচ্ছে। এই অতিমারী মোকাবিলা এবং প্রতিরোধে ভারত সরকারের ৫টি কৌশলের মধ্যে অন্যতম গুরুত্বপূর্ণ কৌশল হলো টিকা দান।
কোভিড-১৯ টিকাকরণে তৃতীয় পর্যায়ের কৌশলে গতি আনতে এবং উদার মূল্য নির্ধারণ পদ্ধতির আওতায় গত পয়লা মে থেকে ১৮ বছরের ঊর্ধ্বে সুবিধাভোগীদের জন্য টিকাদান কর্মসূচির সূচনা করা হয়েছে। এর জন্য গত ২৮ এপ্রিল থেকে নাম নথিভুক্তিকরণ প্রক্রিয়া শুরু হয়েছে। যোগ্য সুবিধাভোগীরা কো-উইন পোর্টাল  অথবা আরোগ্য সেতু অ্যাপের মাধ্যমে সরাসরি নাম নথিভুক্ত করাতে পারেন।
ভারত সরকার এপর্যন্ত রাজ্য/কেন্দ্রশাসিত অঞ্চলগুলিকে বিনামূল্যে ১৬ কোটি ৬৯ লক্ষ ৯৭ হাজার ৪১০টি টিকার ডোজ সরবরাহ করেছে। এর মধ্যে অপচয় সহ মোট ১৫ কোটি ৯৪ লক্ষ ৭৫ হাজার ৫০৭টি টিকার ডোজ ব্যবহার করা হয়েছে। আজ সকাল ৮টা পর্যন্ত এই তথ্য পাওয়া গেছে।
এখনও পর্যন্ত রাজ্য/কেন্দ্রশাসিত অঞ্চলগুলির কাছে ৭৫ লক্ষ ২৪ হাজার ৯০৩টি কোভিড টিকার ডোজ রয়েছে।
আগামী ৩ দিনের মধ্যে রাজ্য/কেন্দ্রশাসিত অঞ্চলগুলিকে অতিরিক্ত ৪৮ লক্ষ ৪১ হাজার ৬৭০টি টিকার ডোজ সরবরাহ করা হবে।
SC/SS/SKD
(Visitor Counter : 129
প্রধানমন্ত্রীরদপ্তর
প্রধানমন্ত্রী ইন্টিগ্রেটেড ফাউন্ডেশেন কোর্স “আরম্ভ”-এর দ্বিতীয় পর্বে ভারতীয় সিভিল সার্ভিসের শিক্ষানবীশ আধিকারিকদের সঙ্গে মতবিনিময় করেছেন
জাতির স্বার্থে তরুণ আধিকারিকদের সিদ্ধান্ত নেওয়ার আহ্বান জানালেন
ইন্টিগ্রেটেড ফাউন্ডেশেন কোর্স “আরম্ভ” কেবল সূচনাই নয় বরং এক নতুন ঐতিহ্যের প্রতীক : প্রধানমন্ত্রী
দেশকে আত্মনির্ভর করে তুলতে সিভিল সার্ভেন্টদের ভোকাল ফর লোকাল মন্ত্র অনুসরণের আহ্বান
নতুন দিল্লি, ৩১শে অক্টোবর, ২০২০
প্রধানমন্ত্রী শ্রী নরেন্দ্র মোদী আজ গুজরাটের কেভাডিয়া থেকে ভিডিও কনফারেন্সের মাধ্যমে মুসৌরির এলবিএসএনএএ প্রতিষ্ঠানে ভারতীয় সিভিল সার্ভিসের শিক্ষানবীশ আধিকারিকদের সঙ্গে মতবিনিময় করেন। “আরম্ভ” ইন্টিগ্রেটেড ফাউন্ডেশনের অঙ্গ হিসেবে এই মতবিনিময় অনুষ্ঠানের আয়োজন করা হয়। ২০১৯ সালে প্রথম বার এধরণের মতবিনিময় আয়োজন করা হয়।
শিক্ষানবীশ আধিকারিকদের বিভিন্ন বিষয়ে উপস্থাপনা দেখার পর প্রধানমন্ত্রী তাঁর ভাষণে সর্দার বল্লভভাই প্যাটেলের আদর্শ অনুসরণ করার জন্য শিক্ষানবীশ আধিকারিকদের আহ্বান জানান। সর্দার প্যাটেল বলেছিলেন, দেশের নাগরিকদের সেবা করাই একজন সরকারী চাকুরীজীবীর সব থেকে বড় কর্তব্য।
জাতীয় স্বার্থে এবং দেশের অখন্ডতা ও সংহতিকে মজবুত করার লক্ষ্যে তরুণ আধিকারিকদের সিদ্ধান্ত নেওয়ার জন্য শ্রী মোদী আহ্বান জানান। তিনি বলেন, সিভিল সার্ভেন্টরা যে সমস্ত সিদ্ধান্ত নেবেন, তা যেন সর্বদাই সাধারণ মানুষের স্বার্থবাহী হয়। সিদ্ধান্ত নেওয়ার ক্ষেত্রে তারা যে অঞ্চলে বা দপ্তরে কর্মরত তা যেন প্রাধান্য না পায়।
প্রধানমন্ত্রী দেশের “ইস্পাত কাঠামো” ব্যবস্থার ওপর আরো গুরুত্ব দিয়ে বলেন, এই ব্যবস্থা কেবল দৈনন্দিন কাজকর্ম পরিচালনার সঙ্গে যুক্ত নয়, বরং দেশের অগ্রগতি স্বার্থে কাজ করে যাওয়া। তিনি আরো বলেন, জটিল পরিস্থিতিতে দেশের স্বার্থে কাজ করে যাওয়াই সব থেকে জরুরী হয়ে ওঠে।
শ্রী মোদী প্রশিক্ষণ এবং দক্ষতার মানোন্নয়নের গুরুত্বের কথা উল্লেখ করে বলেন, নতুন উদ্দেশ্য পূরণে, নতুন প্রয়াস গ্রহণে এবং নতুন পন্থা-পদ্ধতি খুঁজে বের করতে প্রশিক্ষণের বড় ভূমিকা রয়েছে।
প্রধানমন্ত্রী বলেন, অতীতের মতো এখন মানব সম্পদের প্রশিক্ষণে আধুনিক পদ্ধতি গ্রহণের ওপর গুরুত্ব দেওয়া হচ্ছে। গত ২ – ৩ বছরে প্রশিক্ষণ পদ্ধতিতে বিভিন্ন পরিবর্তনের কথাও তিনি উল্লেখ করেন। তিনি বলেন, ইন্টিগ্রেটেড ফাউন্ডেশন কোর্স “আরম্ভ” কেবল সূচনাই নয় বরং এটি একটি নতুন ঐতিহ্যের প্রতীক।
শ্রী মোদী সম্প্রতি সিভিল সার্ভিস ক্ষেত্রে সংস্কারের লক্ষ্যে মিশন কর্মযোগী প্রয়াস শুরু করার কথাও উল্লেখ করেন। তিনি বলেন, মিশন কর্মযোগী হল সিভিল সার্ভেন্টদের দক্ষতা বাড়ানোর এমন এক প্রয়াস, যা তাদের আরো সৃজনশীল ও আত্মবিশ্বাসই করে তুলবে।
প্রধানমন্ত্রী বলেন, সরকার, টপ ডাউন বা পেছনে তাকাও নীতি নিয়ে অগ্রসর হচ্ছে না। তিনি বলেন, নীতি প্রণয়নের ক্ষেত্রে সাধারণ মানুষের অংশগ্রহণ ও মতামত অত্যন্ত জরুরী। প্রকৃতপক্ষে সাধারণ মানুষই সরকারের প্রকৃত চালিকাশক্তি।
তিনি বলেন, দেশে বর্তমান পরিস্থিতিতে সমস্ত আমলার ভূমিকাই হল ন্যূনতম সরকার ও সর্বাধিক সুশাসনের ব্যবস্থা সুনিশ্চিত করা। এই প্রেক্ষিতে তিনি সিভিল সার্ভেন্টদের সাধারণ মানুষের দৈনন্দিন জীবনে কম হস্তক্ষেপ করে তাঁদের ক্ষমতায়নে গুরুত্ব দেওয়ার আহ্বান জানান।
প্রধানমন্ত্রী আত্মনির্ভর হয়ে ওঠার লক্ষ্যে দেশের প্রয়াসে সিভিল সার্ভেন্টদের ভোকাল ফর লোকাল অর্থাৎ স্থানীয় পণ্যের বিশ্বব্যাপী বিপণনের মন্ত্র অনুসরণ করার পরামর্শ দেন।
CG/BD/SFS
(
প্রধানমন্ত্রীরদপ্তর
প্রধানমন্ত্রী তেশরা জুন উত্তরপ্রদেশ সফর করবেন
নয়াদিল্লী, ০২ জুন, ২০২২
 রূপান্তরিত হয়েছে। এরপর ২.৩০ নাগাদ তাঁরা পারাউঙ্খ গ্রামে একটি জনসভায় যোগ দেবেন।
উদ্বোধনী অনুষ্ঠানে প্রধানমন্ত্রী ৮০,০০০ কোটি টাকা ব্যয়ে ১৪০৬টি প্রকল্পের ভিত্তিপ্রস্তর স্থাপন করবেন। প্রকল্পগুলি কৃষি, তথ্যপ্রযুক্তি, ইলেক্ট্রনিক্স, এমএসএমই, উৎপাদন, পুনর্ব্যবহারযোগ্য শক্তি, ওষুধ, পর্যটন, প্রতিরক্ষা, বিমান পরিবহণ, তাঁত এবং বস্ত্র শিল্পের সঙ্গে জড়িত। ব্যবসা ক্ষেত্রে দেশের শীর্ষ স্থানীয় নেতারা এই অনুষ্ঠানে অংশ নেবেন।
উত্তরপ্রদেশে বিনিয়োগকারীদের শীর্ষ সম্মেলন প্রথম হয়েছিল ২০১৮ সালের ২১-২২ ফেব্রুয়ারি। ২৯ জুলাই ২০১৮’য় ৬১,৫০০ কোটি টাকা ব্যয়ে ৮১টি প্রকল্পের ভিত্তিপ্রস্তর স্থাপিত হয়েছিল। দ্বিতীয় শীর্ষ সম্মেলনে ২৮ জুলাই ২০১৯’এ ৬৭,০০০ কোটি টাকা ব্যয়ে ২৯০টি প্রকল্পের ভিত্তিপ্রস্তর স্থাপিত হয়েছিল।
SC/NS
অর্থমন্ত্রক
কলকাতায় ফেসলেস অ্যাসেসমেন্ট এবং করদাতাদের কর প্রদানের নিয়মাবলী নিয়ে ওয়েবিনার
কলকাতা, ২৬ আগস্ট, ২০২০
২০১৯ সালের সেপ্টেম্বর মাসে আয়কর বিভাগ ফেসলেস অ্যাসেসমেন্ট বা সরাসরি উপস্থিত না হয়েও কর জমা দেওয়ার সুবিধা বিষয়ক প্রকল্প চালু করে। প্রাথমিকভাবে দেশের ৮টি কেন্দ্রে সীমিত সংখ্যক এই ফেসলেস অ্যাসেসমেন্ট প্রক্রিয়া সম্পন্ন হচ্ছিল।তবে চলতি বছরে ১৩ই আগস্ট প্রধানমন্ত্রী শ্রী নরেন্দ্র মোদী এই প্রকল্পটি আরও এগিয়ে নিয়ে যাওয়ার কথা ঘোষণা করেন। সেই ঘোষণা অনুযায়ী আয়কর কমিশনার কর্তৃপক্ষ এই প্রকল্পটি আগামী ২৫শে সেপ্টম্বর পর্যন্ত বাড়ানোর সিদ্ধান্ত নিয়েছে।
এই উপলক্ষে পশ্চিমবঙ্গ এবং সিকিম অঞ্চলের আয়কর কমিশনের মুখ্য আধিকারিক একটি ওয়েবিনারের মাধ্যমে সংশ্লিষ্ট সকল পক্ষের সঙ্গে এই ফেসলেস অ্যাসেসমেন্ট প্রকল্প সম্পর্কে বক্তব্য রাখেন। এদিনের আয়োজিত এই ওয়েবিনারে বণিকসভা, বাণিজ্য ও শিল্পসংস্থা এবং কর সংগ্রহকারী সমস্ত বিভাগের আধিকারিরা উপস্থিত ছিলেন। ওয়েবিনারে ফেসলেস অ্যাসেসমেন্ট প্রকল্প সম্পর্কে সংশ্লিষ্ট সকল কর্তৃপক্ষকে বিভিন্ন তথ্য সহযোগে সচেতন করে তোলা হয়। পশ্চিমবঙ্গ ও সিকিমের আয়কর কমিশনের মুখ্য আধিকারিক শ্রী বিশ্বনাথ ঝা, আয়কর দপ্তরের মুখ্য কমিশনার শ্রী কে কে সিং ওয়েবিনারে উপস্থিত অংশগ্রহণকারীদের বিভিন্ন প্রশ্নের উত্তর দেন। আয়কর দপ্তর আগামীদিনেও করদাতাদের এই নতুন ফেসলেস অ্যাসেসমেন্ট প্রকল্প সম্পর্কে আরো শিক্ষিত করে তোলার বিষয়ে প্রচার কর্মসূচির পরিকল্পনা গ্রহণ করেছে।
(CG/SS/NS
সংস্কৃতিমন্ত্রক
এসআরএফটিআই পশ্চিমবঙ্গের বিভিন্ন জেলায় ডিজিটাল ফিল্ম তৈরি ও চলচ্চিত্র অভিনয়ের পাঠ্যক্রম চালু করল
কলকাতা, ২ অগাস্ট, ২০১৯
ন্যাশনাল স্কিল ডেভেলপমেন্ট কর্পোরেশন বা জাতীয় দক্ষতা উন্নয়ন নিগম-এর উদ্যোগে সত্যজিৎ রায় ফিল্ম অ্যান্ড টেলিভিশন ইনস্টিটিউট  পশ্চিমবঙ্গের বিভিন্ন জেলায় ডিজিটাল ফিল্ম তৈরি ও চলচ্চিত্র অভিনয়ের পাঠ্যক্রমচালু করার সিদ্ধান্ত নিয়েছে। এই কর্মসূচির আওতায় আগামীকাল, ৩ অগাস্ট উত্তর ২৪ পরগনার ব্যারাকপুরে এসআরএফটিআই একটি পাঠ্যক্রম পরিচালনা করবে। গত বছর ২৮ জুলাই হুগলি জেলার জন্য চন্দননগরে এ ধরনের উদ্যোগ প্রথম নেওয়া হয়। এরপর, পশ্চিম বর্ধমান জেলার জন্য দুর্গাপুরে ও পরবর্তীতে কলকাতায় এ ধরনের কর্মসূচি নেওয়া হয়।
এনএসডিসি-র সহযোগিতায় পিয়ারলেস স্কিল অ্যাকাডেমি, রামকৃষ্ণ মঠ ও রামকৃষ্ণ মিশনের সঙ্গে যৌথ উদ্যোগে এই পাঠ্যক্রমগুলিতে ১৮-৬৮ বছর বয়সী যে কেউই অংশ নিতে পারেন। ছাত্রছাত্রীরা আশপাশের জেলাগুলি ছাড়াও পার্শ্ববর্তী রাজ্য থেকেও এই পাঠ্যক্রমগুলিতে অংশ নিতে পারবেন।
এসআরএফটিআই প্রতিবেশি রাজ্যগুলিতেও সৃজনশীল ব্যক্তিদের ভালো সিনেমা তৈরিতে উৎসাহ দেওয়ার জন্য ভবিষ্যতে এই ধরনের পাঠ্যক্রম পরিচালনা করার সিদ্ধান্ত নিয়েছে।
SSS/CB/DM
(Visitor Counter : 126
শিল্পওবাণিজ্যমন্ত্রক
কপিরাইট  বিধি, ২০২১-এর বিজ্ঞপ্তি
নতুন দিল্লি, ৮ এপ্রিল, ২০২১
ভারত সরকার চলতি বছরের ৩০ মার্চ সরকারি বিজ্ঞাপনের মাধ্যমে কপিরাইট  বিধি, ২০২১ সম্পর্কে বিজ্ঞপ্তি জারি করেছে। ভারতে কপিরাইট পরিচালিত হয় ১৯৫৭ সালের কপিরাইট আইন এবং ২০১৩ সালের কপিরাইট বিধির দ্বারা। ২০১৩ সালের কপিরাইট বিধিটিকে ২০১৬ সালে সর্বশেষ সংশোধন করা হয়।
অন্যান্য প্রাসঙ্গিক আইনের সঙ্গে সামঞ্জস্য বজয়া রেখে বর্তমান বিধি নিয়ে আসার উদ্দেশ্যে এই সংশোধন করা হয়েছে। ডিজিটাল যুগে প্রযুক্তিগত অগ্রগতির সঙ্গে কপিরাইট অফিসে ত্রুটিহীন মসৃণ যোগাযোগ গড়ে তোলা হয়েছে। কপিরাইট জার্নাল প্রকাশের ক্ষেত্রে একটি নতুন বিধি অন্তর্ভুক্ত করা হয়েছে। জার্নালটি কপিরাইট অফিসের ওয়েবসাইটে পাওয়া যাবে।
দায়বদ্ধতা এবং স্বচ্ছতা ক্ষেত্রে উৎসাহ যোগানোর জন্য রয়্যালটি সংগ্রহ ও বিতরণ করার সময় বৈদ্যুতিন ক্ষেত্রের ব্যবহার ও নির্ঝঞ্ঝাট অর্থ প্রদান পদ্ধতি ব্যবহারের ক্ষেত্রে নতুন বিধি চালু করা হয়েছে। কপিরাইট সোসাইটিতে কাজ করার ক্ষেত্রে স্বচ্ছতার ওপর জোর দেওয়া হয়েছে। এমনকি একটি নতুন বিধি চালু করা হয়েছে। যার মাধ্যমে কপিরাইট সোসাইটিগুলিকে প্রতি আর্থিক বছরে একটি বার্ষিক স্বচ্ছতা প্রতিবেদন তৈরি করতে হবে এবং জনসমক্ষে তা প্রকাশ করতে হবে। কপিরাইট সোসাইটি হিসেবে নাম নথিভুক্ত করার আগে কেন্দ্রীয় সরকারের কাছে আবেদন জমা দেওয়ার সময়সীমা ১৮০ দিন পর্যন্ত বাড়ানো হয়েছে, যাতে আবেদনপত্রটি আরও ভালভাবে পরীক্ষা করা যায়।
CG/SS/AS/
(Visitor Counter : 172
অর্থমন্ত্রক
আয়কর দপ্তর মজার খেলা, ধাঁধা ও কমিক্স বইয়ের মাধ্যমে বিদ্যালয় পড়ুয়াদের মধ্যে কর ব্যবস্থা সম্পর্কে সচেতনতা প্রচার করবে
মুম্বাই, ১২ জুন, ২০২২
কেন্দ্রীয় প্রত্যক্ষ কর পর্ষদ সচেতনতা, সেমিনার ও কর্মশিবির আয়োজনের মত প্রচলিত প্রথার বাইরে গিয়ে মজার ছলে কর ব্যবস্থা সম্পর্কে সচেতনতা প্রচারের লক্ষ্যে এক অভিনব উদ্যোগ গ্রহণ করেছে। পর্ষদ মজার খেলা, ধাঁধা ও কমিক্স বইয়ের মাধ্যমে উচ্চবিদ্যালয়ের ছাত্র-ছাত্রীদের জন্য কর সম্পর্কে সচেতনতা প্রচারে একাধিক অভিনব প্রয়াস গ্রহণ করেছে।
বিদ্যালয় পড়ুয়াদের মধ্যে কর ব্যবস্থা সম্পর্কে সচেতনতা প্রচারে কেন্দ্রীয় অর্থমন্ত্রী শ্রীমতী নির্মলা সীতারমন গত সন্ধ্যায় গোয়ার পানাজিতে আজাদিকা অমৃত মহোৎসব আইকনিক সপ্তাহের সমাপ্তি অনুষ্ঠানে একগুচ্ছ কর্মসূচির সূচনা করেন। তিনি পরবর্তী ২৫ বছরকে অমৃতকাল হিসেবে বর্ণনা করে বলেন, নতুন ভারত গঠনে যুবারা গুরুত্বপূর্ণ ভূমিকা নিতে চলেছে। এই উপলক্ষে শ্রীমতী সীতারমন কয়েকজন বিদ্যালয় পড়ুয়ার হাতে কর সম্পর্কে সচেতনতা প্রচারে কয়েকটি অভিনব মজার খেলার সামগ্রী বিতরণ করেন।
কর সম্পর্কিত সচেতনতা প্রচারের জন্য বিদ্যালয় পড়ুয়াদের সাপ-লুডো খেলার বোর্ড, আর্থিক লেনদেন সম্পর্কিত ছোট পুস্তিকা প্রভৃতি দেওয়া হয়। সাপ-লুডো খেলার এই বোর্ডে কর এবং আর্থিক লেনদেন সম্পর্কিত বিভিন্ন তথ্য দেওয়া রয়েছে।
পরিকাঠামো এবং সামাজিক প্রকল্প সম্পর্কিত ৫০টি মেমোরি কার্ড ভিত্তিক কর প্রদানের গুরুত্ব সম্পর্কে একটি গেম তৈরি করা হয়েছে। এই গেমের মাধ্যমে বার্তা দেওয়া হয়েছে যে, দেশের কল্যাণে কর প্রদান একটি সহযোগিতামূলক পদক্ষেপ। তাই কর মেটানোকে কখনই প্রতিযোগিতামূলক মানসিকতা হিসেবে দেখা উচিত নয়।
কর ব্যবস্থা সম্পর্কে সচেতনতা প্রচারের জন্য এই সমস্ত মজার খেলা, ধাঁধা ও কমিক্স বইগুলি বিদ্যালয়ের ছাত্র-ছাত্রীদের মধ্যে বিতরণ করা হবে। পুস্তকালয়গুলির মাধ্যমেও কর ব্যবস্থা সম্পর্কিত সচেতনতা প্রচারের এই সমস্ত সামগ্রী বিতরণের চিন্তা-ভাবনা করা হচ্ছে।
CG/BD/AS/
(Visitor Counter : 137
তথ্যওসম্প্রচারমন্ত্রক
প্রসার ভারতীর সঙ্গে নবরাত্রি উদযাপন করুন
নতুন দিল্লি, ৫ অক্টোবর, ২০২১
উৎসবের মরশুমের সূচনায় নবরাত্রি পালনের জন্য উন্মুখ মানুষ। উৎসবের মেজাজ ধরে রাখতে প্রসার ভারতী নেটওয়ার্ক আপনাদের জন্য আনছে বিশেষ শো, লাইভ কভারেজ এবং আরো অনেক কিছু। আপনাদের উদযাপনের অঙ্গ হিসাবে দূরদর্শন এবং অল ইন্ডিয়া রেডিও একাধিক ভক্তিমূলক এবং মনোরঞ্জনমূলক অনুষ্ঠান সম্প্রচার করবে।
নবরাত্রির সময় জুড়ে দূরদর্শনে দেখানো হবে দেশের বিভিন্ন প্রান্তের লাইভ দুর্গাপূজা এবং আরতি। এর মধ্যে আছে কলকাতার বিখ্যাত মহালয়া এবং ত্রিরুপতির শ্রী ভেঙ্কটেশ্বর স্বামী নবরাত্রি ব্রহ্মোৎসবম। আপনারা দূরদর্শনে অযোধ্যার রামলীলার লাইভও দেখতে পাবেন। ৬ – ১৫ই অক্টোবর ডিডি ন্যাশনালে প্রতিদিন রামচরিত মানসের দুটি পর্ব সম্প্রচার করা হবে।
দেশজুড়ে অল ইন্ডিয়া রেডিওর বিস্তৃত নেটওয়ার্ক একাধিক নবরাত্রির বিশেষ কভারেজ এবং বিভিন্ন এলাকার অনুষ্ঠান সম্প্রচার করবে। ৬ই অক্টোবর মহালয়া উপলক্ষ্যে ভোর ৪টে থেকে সাড়ে ৫টা পর্যন্ত ইন্দ্রপ্রস্থ, এফএম গোল্ড এবং এআইআর লাইভ নিউজ ২৪ X ৭ –এ হিন্দি এবং সংস্কৃতে বিশেষ অনুষ্ঠান ‘মহিষাসুর মর্দিনী’ সম্প্রচার করা হবে। মহিষাসুর মর্দিনীর বাংলা সংস্করণ সম্প্রচার করা হবে এফএম রেনবো নেটওয়ার্ক এবং রাজধানী চ্যানেলে।
এআইআর এবং ডিডি –র এই সব অডিও ভিশ্যুয়াল অনুষ্ঠান পাওয়া যাবে প্রসার ভারতীর নিউজ অন এআইআর অ্যাপে। আমাদের ইউটিউব চ্যানেলেও লাইভ স্ট্রিমিং হবে।
সমস্ত নবরাত্রি সংক্রান্ত অনুষ্ঠান এবং দূরদর্শন ও অল ইন্ডিয়া রেডিওর কভারেজের জন্য ওয়ান স্টপ ডেস্টিনেশন – নিউজ অন এআইআর অ্যাপ ডাউনলোড করতে নিচের কিউআর কোডটি স্ক্যান করুন -
CG/AP/SFS
(Visitor Counter : 107
প্রধানমন্ত্রীরদপ্তর
প্রধানমন্ত্রী নমো অ্যাপের মাধ্যমে ২৪ তারিখের 'মন কি বাত' সম্পর্কে দুটি ক্যুইজে অংশগ্রহণের জন্য জনগণের প্রতি আহ্বান জানিয়েছেন
নতুন দিল্লি, ২৫ এপ্রিল, ২০২২
প্রধানমন্ত্রী শ্রী নরেন্দ্র মোদী নমো অ্যাপের মাধ্যমে ২৪শে এপ্রিলের 'মন কি বাত' অনুষ্ঠান সম্পর্কে দুটি ক্যুইজে অংশগ্রহণের জন্য জনগণের প্রতি আহ্বান জানিয়েছেন। শ্রী মোদী এই ক্যুইজে অংশগ্রহণের জন্য লিঙ্ক সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, এবার নমো অ্যাপে গতকালের #মন কি বাত সম্পর্কে একটি নয়, বরং দুটি ক্যুইজ রয়েছে।
এরমধ্যে একটি ক্যুইজ সমগ্র এই অনুষ্ঠান সম্পর্কে। আর দ্বিতীয়টি ভারতের বিভিন্ন সংগ্রহালয় সম্পর্কিত। এই দুটি ক্যুইজে আপনারা অবশ্যই অংশ নিন।
narendramodi.in/museumquiz
narendramodi.in/mkbquiz
CG/BD/AS/
(
তথ্যওসম্প্রচারমন্ত্রক
প্রধানমন্ত্রী মোদী ও তাঁর সরকারের সঙ্গে শিখদের বিশেষ সম্পর্ক বিষয়ক পুস্তিকা প্রকাশ অনুষ্ঠানে শ্রী প্রকাশ জাভড়েকর ও শ্রী হরদীপ সিং পুরী
নয়াদিল্লি, ৩০ নভেম্বর, ২০২০
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর এবং কেন্দ্রীয় আবাসন ও শহরাঞ্চল বিষয়ক মন্ত্রী শ্রী হরদীপ সিং পুরী আজ ‘প্রধানমন্ত্রী মোদী এবং তাঁর সরকারের সঙ্গে শিখদের বিশেষ সম্পর্ক বিষয়ক’ একটি পুস্তক প্রকাশ করেছেন। হিন্দি, পাঞ্জাবী ও ইংরাজী ভাষায় এই বইটি প্রকাশ করা হয়েছে। এই উপলক্ষে শ্রী হরদীপ পুরী বইটি প্রকাশ করার জন্য শ্রী জাভড়েকর এবং তথ্য ও সম্প্রচার মন্ত্রককে অভিনন্দন জানান। তিনি আরও বলেন, শ্রী গুরুনানক দেবজীর ৫৫০তম জন্মবার্ষিকী উদযাপনের জন্য সরকার এক বছর আগে কিছু ঐতিহাসিক সিদ্ধান্ত নেয়। এই সিদ্ধান্তের প্রেক্ষিতেই আজকের এই বই প্রকাশ অনুষ্ঠান। শ্রী পুরী আরও জানান, ব্রিটেন ও কানাডার একটি করে বিশ্ববিদ্যালয়ে গুরুনানক দেবজীর নামাঙ্কিত পদ গঠনের বিষয়ে সরকার এক বছর আগেই সিদ্ধান্ত নিয়েছে। সিদ্ধান্ত অনুযায়ী, দ্রত কাজ সম্পন্ন করার যাবতীয় প্রয়াস নেওয়া হয়েছে। প্রধানমন্ত্রী ব্যক্তিগতভাবে এই সিদ্ধান্তগুলি কার্যকর করার ব্যাপারে নজর রেখেছেন। এমনকি, রেকর্ড সময়ে শিখদের জন্য করতারপুর করিডর চালু করা হয়েছে।
সুস্থায়ী উন্নয়ন ও মহিলা ক্ষমতায়নের বিষয়ে গুরু নানকদেবজীর শিক্ষা ও আদর্শের প্রতি কেন্দ্রীয় সরকারের অঙ্গীকারের কথা পুনরায় জানিয়ে শ্রী পুরী বলেন, গুরু মহারাজের শিক্ষা ও আদর্শগুলিকেও সরকারের এজেন্ডায় অন্তর্ভুক্ত করা হয়েছে। এই বই প্রকাশ অনুষ্ঠানে তথ্য ও সম্প্রচার মন্ত্রকের সচিব শ্রী অমিত খাড়ে উপস্থিত ছিলেন। শ্রী গুরু নানক দেবজীর জন্মবার্ষিকী উদযাপন উপলক্ষে তথ্য ও সম্প্রচার মন্ত্রকের ব্যুরো অফ আউটরিচ কম্যুনিকেশনের পক্ষ থেকে বইটি প্রকাশ করা হয়েছে। এই লিঙ্কে ক্লিক করে বইটি দেখা যেতে পারে https://static.pib.gov.in/WriteReadData/userfiles/English.pdf